EС подписа шести договор за достъп до ваксина срещу коронавируса ЕК одобри договора с Moderna за до 160 млн . дози от ваксината й Днес Европейската комисия одобри шести договор по стратегията на ЕС за ваксините , този път с фармацевтичното предприятие Moderna . Договорът предвижда първоначална покупка на 80 милиона дози от името на всички държави – членки на ЕС , с възможност да се поискат още до 80 милиона дози , които да бъдат доставени , когато се докаже , че ваксината е безопасна и ефикасна срещу COVID - 19 . Сключеният днес договор с Moderna допълва широкия набор от ваксини , които ще се произвеждат в Европа , включващ вече подписаните договори с AstraZeneca , Sanofi - GSK , Janssen Pharmaceutica NV и BioNtech - Pfizer , както и одобреният договор с CureVac . Благодарение на разнообразния набор от ваксини Европа ще бъде добре подготвена за извършването на ваксиниране , когато се докаже , че ваксините са безопасни и ефикасни . Държавите членки могат също така да даряват ваксините на държави с ниски и средни доходи или да ги пренасочват към други европейски държави . Председателят на Европейската комисия Урсула фон дер Лайен заяви : " Много се радвам да обявя днешното споразумение с фармацевтичното предприятие Moderna за закупуване на 160 милиона дози от бъдещата им ваксина . Това е шестият ни договор с производител на ваксини ; работим по още един . В момента създаваме един от най - всеобхватните портфейли за ваксинация срещу COVID - 19 в света , с който ще осигурим на европейските граждани достъп до най - обещаващите бъдещи ваксини , които са в процес на разработване . Безопасната и ефикасна ваксина може да ни помогне да победим пандемията и постепенно да се върнем към нормалния живот " . Стела Кириaкиду , комисар по въпросите на здравеопазването и безопасността на храните , посочи : " Безопасната и ефикасна ваксина е по - важна от всякога в помощ на възстановяването на нормалността и преодоляването на тази пандемия . Никой не е в безопасност , докато всички не са в безопасност “ . Moderna е американско дружество , което е пионер в разработването на нов клас ваксини на основата на информационна РНК ( иРНК ) , пренасяна в клетките посредством липидни наночастици . Платформата за създаване на ваксини беше разработена пред последното десетилетие . Основният принцип е използването на тази молекула като носител на информация , с помощта на която самият организъм може да произвежда протеини и да формира траен имунитет срещу COVID - 19 . Решението на Комисията да подкрепи тази ваксина е взето въз основа на солидна научна оценка , използваната технология и производствения капацитет в Европа за снабдяване на целия ЕС .